(૨) જો ઇમામે ઝમાના(અ.સ.)નું અસલ નામ (કુરઆનમાં) નથી લેવામાં આવ્યુ તે મસ્લેહતના કારણે છે અને આ મઅરેફત તથા ફઝીલત ધરાવનારા લોકોથી છુપુ નથી, તે માટે કે જે કારણના લીધે હ.અલી(અ.સ.)નું નામ નથી લેવામાં આવ્યુ તેજ કારણના લીધે ઇમામે ઝમાના(અ.સ.)નું નામ નથી લેવામાં આવ્યુ. અગર જો અઇમ્માહ (બાર ઇમામો અ.સ.)ના નામ (કુરઆનમાં) લેવામાં આવ્યા હોત તો બદ્ર, ઓહદ, અને હોનૈનનો છુપાએલો કીનો પાછો જીવંત થઇ જાત. આ કારણસર અલ્લાહ તઆલાએ આ વાતને આવી રીતે બયાન કરી છે.